
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	03.11.2026.
	
	Nr. AMD-26-557-rs




	Par satiksmi Sedas ielā




Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot ceļu būves firmas SIA “BINDERS” 02.11.2026. iesniegumu Nr. RM-1-1/2026.11.03-1 par satiksmes kustības ierobežošanu Sedas ielā, Rīgā:

1. Noteikt, ka no 09.11.2026. līdz 27.11.2026. tiek slēgta transportlīdzekļu satiksme Sedas ielā, Rīgā posmā no Hipokrāta ielas līdz ēkai Sedas ielā 11, saskaņā ar satiksmes organizācijas shēmu (pielikumā).

[bookmark: _Hlk207106532]2. Par darbu veikšanu atbildīgs ceļu būves firmas SIA “BINDERS” atbildīgais būvdarbu vadītājs Emīls Kazakevičs (tālrunis 20615338; e-pasts: emils.kazakevics@binders.lv).

3. Ceļu būves firmas SIA “BINDERS” no 09.11.2026. līdz 27.11.2026. Sedas ielā, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu (pielikumā);
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5. darbu izpildi objektā “Automašīnu stāvlaukuma izbūve Sedas ielā 12, Rīgā”;
3.6. sabiedriskā transporta satiksmi.

4. Transportlīdzekļu satiksmi Sedas ielā, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē Sedas ielā, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

